இந்திய முகங்கள்

thumb|இந்திய முகங்கள் தமிழ் புத்தக அட்டைப்படம்
**இந்திய முகங்கள்** இந்திய வரலாற்றில் முக்கிய பங்கு வகித்த நபர்கள் குறித்து ஆய்வு செய்யப்பட்ட ஆய்வுக் கட்டுரைகளின் தொகுப்பு என்பது இந்திய சுதந்திரப் போராட்டம், அதன் பிந்தைய சமூக வளர்ச்சி, அரசியல், இலக்கியம், கலை, அறிவியல் மற்றும் ராணுவம் உள்ளிட்ட பல துறைகளில் சிறந்து விளங்கிய ஆளுமைகளைப் பற்றிய பன்னாட்டு ஆய்வுக் கட்டுரைகளின் தொகுப்பு நூலாகும்.
இந்த நூல், மனோன்மணியம் சுந்தரனார் பல்கலைக்கழக வரலாற்றுத்துறை, சமூக உள்ளடக்கம் பற்றிய ஆய்வுமையம், மகிழ்ச்சி இணைய வானொலி, மகிழ்ச்சி பதிப்பகம், மற்றும் ஆல் இந்தியா புக் ஆப் ரெக்கார்ட்ஸ் ஆகிய நிறுவனங்கள் இணைந்து, உலக சாதனை முயற்சியாக வெளியிட்டதாகும்.
இந்தத் தொகுப்பில் இந்திய சுதந்திரத்திற்காக தியாகம் செய்த வீரர்களின் கதைகள், சுதந்திரத்திற்குப் பின் நாட்டை முன்னேற்றப் பாதையில் வழிநடத்திய தலைவர்களின் வாழ்க்கை வரலாறுகள், மேலும் அரசியல் தலைவர்கள், இலக்கியவாதிகள், கலைஞர்கள், விஞ்ஞானிகள் மற்றும் ராணுவ வீரர்கள் உள்ளிட்ட பல்துறை ஆளுமைகளின் பங்களிப்புகள் குறித்த ஆய்வுகள் இடம்பெற்றுள்ளன.
இந்த நூல் இந்தியாவின் பல்வேறு மாநிலங்களிலிருந்தும், மேலும் அமெரிக்கா, துபாய், இந்தோனேஷியா, மலேசியா, சிங்கப்பூர், இலங்கை போன்ற வெளிநாடுகளில் உள்ள மாணவர்கள் மற்றும் ஆய்வாளர்களிடமிருந்தும் பெறப்பட்ட 1,500 ஆய்வுக் கட்டுரைகள் அடங்கியுள்ளது.
மொத்தம் 5,400 பக்கங்கள் கொண்ட இந்த நூல் 15 தொகுதிகளாக வெளியிடப்பட்டுள்ளது; இதில் 500 தமிழ் கட்டுரைகள் மற்றும் 1,000 ஆங்கில கட்டுரைகள் இடம்பெற்றுள்ளன.
இந்த வரலாற்றுச் சிறப்பு மிக்க பன்னாட்டு நூல் 2025 ஆகஸ்ட் 29 அன்று, மனோன்மணியம் சுந்தரனார் பல்கலைக்கழகத்தில் நடைபெற்ற பன்னாட்டு கருத்தரங்கில் வெளியிடப்பட்டது.
இந்த நூலின் தொகுப்பாசிரியராக, மனோன்மணியம் சுந்தரனார் பல்கலைக்கழகத்தின் முன்னாள் மாணவரும், கோயம்புத்தூர் இரத்தினவாணி சமூக வானொலி நிலைய இயக்குநருமான முனைவர் ஜெ. மகேந்திரன் பணியாற்றியுள்ளார்.
இந்த நூலை மகிழ்ச்சி பதிப்பகம் வெளியிட்டுள்ளது. . ..

thumb|இந்திய முகங்கள் புத்தக வெளியிட்டும் பொது எடுக்கப்பட்ட புகைப்படம்

## பங்கேற்பு
இந்த நூல்தொடர் வெளியீடு, திருநெல்வேலியில் நடந்த சர்வதேச மாநாட்டின் போது நடைபெற்றது. இந்த மாநாட்டில் இந்தியாவைத் தாண்டி அமெரிக்கா, துபாய், இந்தோனேஷியா, மலேசியா, சிங்கப்பூர், இலங்கை உள்ளிட்ட நாடுகளில் இருந்து ஆய்வாளர்கள் மற்றும் பேராசிரியர்கள் பங்கேற்றனர்.

இந்த நூல் வெளியிட்டு நிகழ்வில் மனோன்மணியம் சுந்தரனார் பல்கலைக்கழக பல்கலைக்கழகப் பதிவாளர் டாக்டர் ஜே. சக்ரடீஸ், வரலாற்றுத்துறை தலைவர் மற்றும் சமூக உள்ளடக்கம் பற்றிய ஆய்வு மைய இயக்குநர் டாக்டர் ஆர். செல்வராசு,  பேராசிரியர் டாக்டர் எஸ். மதவன், இந்தோனேஷியாவின் ஜகார்த்தா தேசிய ஆராய்ச்சி மற்றும் புதுமை நிறுவனத்தைச் சேர்ந்த டாக்டர் சி. தனுஷ் 
தொடர்பியல் துறை தலைவர் டாக்டர் ஜி. பாலசுப்பிரமணிய ராஜா, மகிழ்ச்சி அறக்கட்டளை இயக்குநர் திருமதி த. புவனேஸ்வரி, மகிழ்ச்சி எஃப்.எம் ஒருங்கிணைப்பாளர் லயன். ஷைலஜா கணேசன், ஆல் இந்தியா புக் ஆப் ரெக்கார்ட்ஸ் நிறுவனர் டாக்டர் சி. வெங்கடேசன், துணைத் தலைவர் டாக்டர் சி. கலைவாணி,  குற்றவியல் மற்றும் குற்ற நீதி துறையின் உதவி பேராசிரியர் டாக்டர் ஆர். சிவகுமார்,நாங்குநேரி அரசு மகளிர் மேல்நிலைப் பள்ளி மூத்த ஆசிரியர் திருமதி ஏ. ஜெபசிந்தி,தமிழ் நாடு தோட்டக்கலை முன்னாள் கண்காணிப்பாளர்  ந.அம்பேத்கார் ஆகியோர் சிறப்பு விருந்தினர்களாக கலந்து கொண்டனர்..

### நூல் அமைப்பு

இந்த தொகுப்பு, இந்திய வரலாற்று ஆவணங்களுக்கும் கல்வியியல் ஆராய்ச்சிக்கும் கிடைக்கக்கூடிய ஒரு ஆய்வு மூலமாகக் கருதப்படுகிறது.

### உலகச் சாதனையாக அங்கீகாரம்
thumb|இந்திய முகங்கள் புத்தகத்தை உலக சாதனையாக அங்கீகரித்து  ஆல் இந்தியா புக் ஆப் ரெக்கார்ட்ஸ் நிறுவனம் வழங்கிய சான்றிதழ்
இந்த நூலுக்கு ஆல் இந்தியா புக் ஆப் ரெக்கார்ட்ஸ் நிறுவனம் உலகச் சாதனை நூல் தொகுப்பு என்ற அங்கீகாரம் வழங்கியுள்ளது.

## மேற்கோள்கள்

பகுப்பு:தமிழ் நூல்கள்